OpenLLM-France/wikimedia huggingface dataset:
# Josep Planas i Argemí

Josep Planas i Argemí (Sentmenat, 1870 - Sabadell, 1950) fou un compositor català, fundador i director de l'Orfeó de Sabadell.

## Biografia

Planas va estudiar amb els professors Josep Plans i Baqués i Càndid Candi i Casanovas. Als 19 anys emigrà a la ciutat de Salto, a l'Uruguai, on exercí de mestre de capella i organista a l'església del Carmen. Va crear una orquestra de cinquanta músics, va fundar i dirigir diverses corals –entre les quals l'Orfeón Salteño– i una companyia d'òpera.
Quan va retornar a Catalunya, va dirigir unes quantes formacions corals, com la del Centre Català, la del Cercle Sabadellès, la de l'Acadèmia Catòlica i la coral La Industrial de Sabadell. L'any 1904 fundà l'Orfeó de Sabadell, amb el qual va fer molts concerts fins a la Guerra Civil. En la postguerra reprengué l'activitat de l'Orfeó, que dirigí fins al 1948. El 1920 li van fer un homenatge popular dirigit per Lluís Millet. El 1933 ingressà a l'Agrupació de Mestres Directors i Concertadors de Barcelona, de la qual fou delegat a Sabadell. Va compondre una missa de rèquiem que fou molt celebrada.
El 30 d'octubre de 1985 la ciutat de Sabadell li va dedicar una plaça a l'Eixample.

## Referències

* 1 2 3 4 Nomenclàtor. «Plaça del Mestre Planas». Ajuntament de Sabadell. [Consulta: 3 febrer 2015].
* 1 2 Josep Baqués i Robert Baró. Gent nostra als carrers de Sabadell. Sabadell: Ajuntament de Sabadell i Consorci per a la Normalització Lingüística, 1995, p. 156. ISBN 84-87221-06-8.
* ↑ «Josep Planas i Argemí». Gran Enciclopèdia Catalana. Barcelona: Grup Enciclopèdia Catalana.
* ↑ Geis, Camil «A la memòria de Josep Planas i Argemí». Alba. Revista de la Parroquia de la Purísima Concepción de Sabadell, 1, 01-03-1950, pàg. 15.

## Enllaços externs

* Plaça del Mestre Planas Arxivat 2015-02-03 a Wayback Machine.
# Pump track

Un Pump Track, en anglès pista bomba, és un circuit creat inicialment per bicicletes BMX, la construcció del qual, amb salts i peralts, permet fer voltes al circuit sense pedalar mitjançant una tècnica que aprofita la inèrcia del cos bombejant amunt i avall. Actualment aquests circuits son utilitzats també per patinadors que s'impulsen bombejant amb el seu cos amunt i avall sense la necessitat d'impulsar-se amb el peu.

## Història

Entre els anys 90s i 2000s hi va haver un enorme boom de Skateparks. Eren circuits dissenyats per a patinados i ciclistes de BMX ja experimentats o professionals, i per això resultat dins moltes lesions. Moltes comunitats van buscar solució més accessible per a la practica de BMX i patinatge. La primera pista de pump track va ser construïda per Steve Wentz (professional de descens) l'any 2004 als Estats Units a la botiga Fix Bike Shop a Boulder (Colorado)
El 2007 es va construir el primer pump track del Sud d'Europa a La Clau Bicipark, Catalunya, pel tècnic de ciclisme Manel Ibars.
# Pumbedita

Pumbedita (en hebreu: פומבדיתא) era el nom d'una antiga ciutat de Babilònia, que va ser famosa perquè va ser un important centre d'estudis talmúdics. En les acadèmies talmúdiques de Sura, Pumbedita i Nehardea, va tenir lloc la tasca de compilar el Talmud babilònic, una feina que fou finalitzada en l'any 500 EC. Judà ben Ezequiel, un dels Amoraïm, va ser qui va fundar aquesta escola talmúdica, a finals del segle iii EC. Actualment es troba en aquest indret, la moderna ciutat iraquiana de Falluja.

## Referències

* ↑ Brody, Robert. The Cambridge Dictionary of Judaism and Jewish Culture, 2011, p. 503. ISBN 9780521825979.
* ↑ Mimouni, Simon Claude. P.U.F. Presses universitaires de France. Le Judaïsme ancien du siècle VI avant notre ère au siècle III de notre ère: Des prêtres aux rabbins, 2012, p. 823 (Nouvelle Clio).
# Ptilorrhoa

Ptilorrhoa és un gènere d'ocells de la família dels cinclosomàtids (Cinclosomatidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Ptilorrhoa leucosticta - gemma alapintada.
* Ptilorrhoa castanonota - gemma dorsibruna.
* Ptilorrhoa caerulescens - gemma blava.
* Ptilorrhoa geislerorum - gemma capbruna.
# Kaduï (poble)

* Per a altres significats, vegeu «Kaduï».
Kaduï (en rus: Кадуй) és un poble de l'óblast d'Irkutsk, a Rússia, que en el cens del 2010 tenia 100 habitants. el nom del poble de la regió De Vologda

## Referències

* ↑ Bespiatov, T. «Иркутская область» (en rus). [Consulta: 14 febrer 2021].
* ↑ «Яндекс». [Consulta: 29 agost 2023].
* ↑ «Яндекс». [Consulta: 29 agost 2023].
* ↑ «Яндекс». [Consulta: 29 agost 2023].
# Quint Pompeu Rufus

Quint Pompeu Rufus és el nom dels següents personatges:
* Quint Pompeu Rufus (cònsol), possible fill de Pompeu i net de Quint Pompeu, cònsol el 88 aC.
* Quint Pompeu Rufus el jove, fill de l'anterior.
* Quint Pompeu Rufus (tribú 52 aC), fill de l'anterior.
* Quint Pompeu Rufus (pretor 63 aC), magistrat romà de la Gens Pompeia però de relació desconeguda amb els altres membres de la família.
# Kalapuya central

EL kalapuya central, o santiam és una llengua ameríndia kalapuya del centre i sud de la vall de Willamette a Oregon, Estats Units. Era parlada per diverses bandes de kalapuyes que vivien a la vall a mitjans del segle xix. La llengua és força relacionada amb el kalapuya septentrional, parlat a les valls de Tualatin i Yamhill.

## Dialectes

S'hi han identificat els següents dialectes:
* Ahantchuyuk, parlat al nord-est de la vall de Willamette al llarg dels rius Pudding i Molalla
* Santiam, parlat al centre de la vall de Willamette al llarg del riu Santiam
* Luckiamute, parlat al centre de la vall de Willamette al llarg del riu Luckiamute
* Chepenafa, parlat al centre de la vall de Willamette al llarg del riu Mary's
* Chemapho, parlat al centre de la vall de Willamette al llarg de Muddy Creek.
* Chelamela, parlat al sud-oest de la vall de Willamette al llarg del riu Long Tom
* Tsankupi, parlat al sud-est de la vall de Willamette al llarg del riu Calapooia
* Winefelly-Mohawk, parlat al sud-est de la vall de Willamette al llarg dels rius McKenzie, Mohawk, i Coast Fork Willamette

## Enllaços externs

* The Verbal Morphology of Santiam Kalapuya (Northwest Journal of Linguistics)
# Kalapodi

Kalapodi (en grec, Καλαπόδι) és un poble del municipi de Locros, Ftiòtida, Grècia.
Hi ha un jaciment arqueològic a un quilòmetre a l'est del poble. S'ha trobat un antic santuari i sembla que el culte en començà al final de l'edat del bronze i continuà fins a temps històrics; hi ha testificat culte a la zona fins a l'època imperial romana. Les excavacions recents han identificat l'indret com l'oracle foceà d'Apol·lo d'Abes, ja citat per Heròdot.
Les troballes, les ha publicades l'Institut Arqueològic Alemany en forma de monografies; ja n'han aparegut dos volums.

## Referències

* ↑ Kalapodi I, ed. R. C. S. Felsch, Verlag Philipp von Zabern, Mainz, 1996. Kalapodi II, ed. R. C. S. Felsch, Verlag Philipp von Zabern, Mainz 2007.
# Kalantxak

Kalantxak (en ucraïnès Каланчак) és una vila del districte de Skadovsk, a la província de Kherson, Ucraïna. El 2021 tenia 9.124 habitants. Fins al 18 de juliol de 2020 Kalantxak era el centre administratiu del districte de Kalantxak, aquest districte fou abolit el juliol de 2020 com a part de la reforma administrativa d'Ucraïna, la qual pretenia reduir el nombre de districtes de la província de Kherson. L'àrea del districte de Kalantxak quedà integrat al districte de Skadovsk.

## Referències

* ↑ «Главная страница Каланчацька селищна рада». kalanrada.ks.ua. Arxivat de l'original el 2016-03-05. [Consulta: 13 novembre 2016].
* ↑ «Каланчацкая громада» (en rus). Портал об'єднаних громад України.
# Radwa Ashur

Radwa Ashur o Ashour (àrab: رضوى عاشور, Raḍwà ʿĀxūr) (el Caire, Egipte, 1946 – 30 de novembre de 2014) fou una escriptora egípcia especialista en literatura anglesa i afroamericana.
Es va graduar de la Facultat d'Arts de la Universitat del Caire (1967) i té un mestratge en Literatura Comparada per la Universitat del Caire (1972) i un doctorat en Literatura Afroamericana de la Universitat de Massachusetts a Amherst (1975).
Ashur destaca per una abundant producció literària, amb nombroses novel·les, col·leccions d'històries curtes i llibres de crítica literària. De la seva obra destaquen حَجَر دافئ, Ḥajar dāfiʾ (1985, ‘Una pedra calenta’); خديجة وسوسن, Ḫadīja wa-Sawsan (1987, ‘Khadija i Sàwsan’); سراج, Sirāj (1992, ‘Llàntia’); ثلاثية غرناطة, Ṯulāṯiyya Ḡarnāṭa (1994-1995, ‘Trilogia de Granada’: غرناطة, Ḡarnāṭa, 1994, ‘Granada’; مريمة, Maryama, 1995, ‘Maryama’, i والرحيل, Ar-raḥīl, 1995, ‘La partida’); رأيت النخل, Raʾaytu n-naẖl (1987, ‘Vaig veure les palmeres’) i l'autobiogràfica الرحلة: أيام طالبة مصرية في أمريكا, Ar-riḥla: ayyām ṭāliba miṣriyya fī Amrīkā (1983, ‘El viatge: dies d'una estudiant egípcia a Amèrica’).
Per Granada, la primera part de la Trilogía de Granada, va rebre el 1995 el Premi la a millor novel·la de l'any de la Fira del Llibre del Caire.

## Referències

* ↑ Gikandi, Simon. Encyclopedia of African Literature (en anglès). Taylor & Francis, 2003, p. 44–46. ISBN 978-1-134-58223-5. OCLC 1062304793 [Consulta: 15 desembre 2018].

## Vegeu també

* Salwa Bakr
* Soheir Khashoggi
* Munira Thabit

## Enllaços externs

* Llibres de l'autora a les Biblioteques de Barcelona
* Guy Mannes-Abbott «Spectres, By Radwa Ashour». The Independent, 10-01-2011.
* http://newsclick.in/international/githa-hariharan-conversation-radwa-ashour-and-ahdaf-souief
* https://arablit.wordpress.com/2011/03/19/writing-teaching-living-egyptian-novelist-radwa-ashour/
# Kamaishilita

La kamaishilita és un mineral de la classe dels silicats. Rep el nom de la mina Kamaishi, al Japó, la seva localitat tipus.

## Característiques

La kamaishilita és un silicat de fórmula química Ca₂(Al₂SiO₆)(OH)₂. Cristal·litza en el sistema tetragonal.
Segons la classificació de Nickel-Strunz, la kamaishilita pertany a «09.FB - Tectosilicats sense H₂O zeolítica amb anions addicionals» juntament amb els següents minerals: afghanita, bystrita, cancrinita, cancrisilita, davyna, franzinita, giuseppettita, hidroxicancrinita, liottita, microsommita, pitiglianoïta, quadridavyna, sacrofanita, tounkita, vishnevita, marinellita, farneseïta, alloriïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, lazurita, noseana, sodalita, tsaregorodtsevita, tugtupita, marialita, meionita i silvialita.

## Formació i jaciments

Va ser descoberta a la mina Kamaishi, situada a la ciutat de Kamaishi de la Prefectura d'Iwate (Regió de Tohoku, Japó). També ha estat descrita a Cornet Hill, a la localitat de Hunedoara (Romania). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Kamaishilite» (en anglès). Mindat. [Consulta: 24 maig 2019].
# Julián Palacios Gutiérrez

Julián Palacios Gutiérrez (Madrid 22 d'Agost del 1880 - Ibídem 1947) va ser cofundador i primer president de la Nova Societat de Foot-Ball que va passar a denominar-se com (Societat) Madrid Foot-Ball Club el 1901,12 actual Reial Madrid Club de Futbol. Situada a la vila de Madrid, va sorgir del protoclub conegut com (Societat) Foot-Ball Sky, fundat el 1897 com a Societat de Foot-Ball, que seria la base de la posterior entitat edificada per ell i els germans Joan i Carlos Padrós.
Julián Palacios és per tant reconegut com el primer president del Reial Madrid C. F., encara que no constés cap acta fundacional del club que així ho registrés fins a la Junta General Extraordinària celebrada el 1902 i en què es va designar el que va ser el seu successor, Juan Padrós, 5 finalitzant així un llarguíssim procés burocràtic i administratiu.
# José Luis Matesanz

José Luis Matesanz (Madrid, 1930) és un editor cinematogràfic espanyol. Va començar en el món de l'edició i muntatge cinematogràfic als disset anys, i va escalar des de baix fins a arribar a especialitzar-se professionalment. El 1955 fou ajudant de Julio Peña i el 1959 arribà a muntador en cap. Va treballar habitualment per a Rafael Gil, Luis García Berlanga i Jaime de Armiñán i Pilar Miró. El 1995 es va jubilar de la professió.

## Muntatges en els quals ha participat

* Tuset Street (1968)
* Oscuros sueños de agosto (1968)
* La guerrilla (1972)
* La semana del asesino (1972)
* El amor del capitán Brando (1974)
* La escopeta nacional (1978)
* El crimen de Cuenca (1980)
* El Nido (1980)
* Patrimonio nacional (1981)
* Nacional III (1982)
* Las autonosuyas (1983)
* Bearn o La sala de les nines (1983)
* Stico (1985)
* Werther (1986)
* Moros y cristianos (1987)
* Juncal (1989)
* El pájaro de la felicidad (1993)

## Premis
### 39a edició de les Medalles del Cercle d'Escriptors Cinematogràfics

| Categoria | Pel·lícules | Resultat |
| Millor muntatge | Las autonosuyas Bearn o La sala de les nines | Guanyador |

## Referències

* ↑ José Luis Matesanz Arxivat 2016-08-10 a Wayback Machine. a rescatandosombras.es
* ↑ José Luis Matesanz al web del Festival de Canes
* ↑ «Premios del CEC a la producción española de 1983». Círculo de Escritores Cinematográficos. Arxivat de l'original el 2019-09-10. [Consulta: 4 maig 2019].

## Enllaços externs

* José Luis Matesanz a Internet Movie Database
* José Luis Matesanz a sensacine.com
* José Luis Matesanz a worldcat.org
* José Luis Matesanz a bne.es
# Rasclet de les Andaman

El rasclet de les Andaman (Rallina canningi) és una espècie d'ocell de la família dels ràl·lids (Rallidae) que habita la selva empantanegada de les illes Andaman.
# Rasclet de les Galápagos

El rasclet de les Galápagos (Laterallus spilonotus) és una espècie d'ocell de la família dels ràl·lids (Rallidae) endèmic de les illes Galápagos. És un ocell de petites dimensions, uns 15 cm., que pràcticament no vola. El seu plomatge és fosc, generalment negre, amb el cap i el pit d'un color més aviat grisós i taques blanques a la part posterior. Té els ulls de color escarlata, el bec negre i unes ales curtes que quasi no li serveixen. És una au molt vocal amb una àmplia gamma de cants.

## Bibliografia

* Taylor, B. (1998) Rails, a Guide to the Rails, Crakes, Gallinules and Coots of the World, Yale University Press, ISBN 978-0-300-07758-2

## Enllaços externs

* BirdLife International: Galapagos Rail: http://datazone.birdlife.org/species/factsheet/Galapagos-Rail?action=SpcHTMDetails.asp&sid=2843&m=0
# Keguer

Keguer (en rus: Кегер) és un poble del Daguestan, a Rússia, que en el cens del 2010 tenia 594 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Khvarxi

El khwarxi és una llengua del Caucas, parlada pel pobles dels khvarxis als districtes de Tsumadinski, Kiziliurtovsky i Khasaviurtovski al Daguestan. Es creu que el parlen unes 8500 persones, però al cens de Rússia hi figuren només 1.872 ètnics khvarxis, però molts es registren com àvars. És una llengua que juntament al bejeta, el dido, el ginukh i el khunzal forma la divisió dido del grup avar-andi-dido de llengües ibero-caucasianes del nord-est.
La llengua té sis dialectes:
* Khvarxi de l'Alt Inkhokwari
* Khvarxi del Baix Inkhokwari
* Khvarxi de Kwantlada
* Khvarxi de Santlada
* Khvarxi de Khwayni
* Khvarxi propi

## Referències

* Khalilova, Zaira (2009). A Grammar of Khwarshi.
# Khvalinsk

Khvalinsk - Хвалынск (rus) - és una ciutat de l'óblast de Saràtov, a Rússia.

## Geografia

Khvalinsk és una ciutat portuària al Volga. Es troba a 79 km al sud-oest de Sízran, a 179 km al nord-est de Saràtov i a 773 km al sud-est de Moscou.

## Història

Khvalinsk fou una fortalesa russa a l'illa de Sosnovi, al Volga, fundada el 1566. El 1606 fou transformat enterament i es reanomenà Sosnovi Ostrov (ltieralment, l'Illa dels Pins). El 1780 aconseguí l'estatus d'uiezd dins la gubèrnia de Saràtov i es reanomenà Khvalinsk.
# Juan Francisco Ferré

Juan Francisco Ferré (Màlaga, 1962) és un escriptor i crític literari espanyol. Va fer estudis de Dret i es va llicenciar en Filologia hispànica. Entre el 2005 i el 2012 va exercir com a professor convidat i investigador a la Universitat de Brown, i hi va impartir classes de narrativa, cinema i literatura espanyola i hispanoamericana.
És col·laborador habitual de revistes especialitzades i publicacions culturals nacionals i internacionals (ArteletrA, Bazar, Letras Libres, The Barcelona Review, Hueso Húmero, Inti, Letra Internacional, Quimera, etc.), on publica relats i també articles i assaigs sobre diferents aspectes de la literatura, el cinema o les arts plàstiques.
És autor de les antologies El Quijote. Instrucciones de uso (2005) i Mutantes (2007, en col·laboració amb Julio Ortega). Ha publicat el llibre d'estudis literaris Mímesis y simulacro. Ensayos sobre la realidad (Del Marqués de Sade a David Foster Wallace), la col·lecció de ficcions Metamorfosis® (2006) i les novel·les La vuelta al mundo (2002), I love you Sade (2003), La fiesta del asno (2005), Providence (2009, finalista del Premi Herralde) i Karnaval (2012; Premi Herralde).

## Referències

* ↑ «Juan Francisco Ferré». Kosmopolis. CCCB via (CCBYSA via) OTRS. [Consulta: 17 febrer 2015].
# Juan Francisco Giachetto

Juan Francisco Giachetto (Florida, 22 d'agost de 1951) és un mestre i polític uruguaià pertanyent al Partit Socialista, sector que forma part de la coalició del Front Ampli.
Es va graduar de mestre el 1970. Durant alguns anys, va ser president de la Federació de Magisteri.
Està casat i té dos fills.
Va ser el primer intendent municipal socialista del departament de Florida (2005-2010). Durant les eleccions municipals del 2010, es va tornar a presentar com a candidat oficialista, però no va resultar reelegit, malgrat haver obtingut més vots que el seu rival i intendent electe, el nacionalista Carlos Enciso.

## Referències

* 1 2 «[http://www.ultimasnoticias.com.uy/hemeroteca/200410/prints/act06.html Reñida elección en Florida con leve ventaja para el candidato del Frente]» (en castellà). Últimas Noticias. [Consulta: 11 novembre 2010].
* ↑ Por el segundo período - Pàgina web del Front Ampli (castellà)
* ↑ «Blancos conquistan Florida y suman 12 intendencias» (en castellà). El País, 10-05-2010. [Consulta: 11 novembre 2010].
# Quíscal becfí

El quíscal becfí (Quiscalus palustris) és un ocell extint de la família dels ictèrids (Icteridae).

## Hàbitat i distribució

Habitava marjals i vores dels llacs del interior de Mèxic central, al curs superior del riu Lerma.

## Referències

* ↑ «Quíscal becfí». Cercaterm. TERMCAT, Centre de Terminologia. Rev. 20/01/2023(català)
# Ral·li de Noruega

El Ral·li de Noruega, oficialment Rally Norway, és un ral·li que formà part del Campionat Mundial de Ral·lis (WRC). Fou el segon ral·li del calendari disputat sobre neu, ja que fins aleshores només el de Suècia es feia sobre aquesta superfície. La base del ral·li era a Hamar (Hedmark).
L'entrada del ral·li dins el calendari del mundial es va aconseguir el 2007, després d'haver-ne estat prova candidata l'edició del 2006 (celebrada del 10 a l'11 de febrer), amb gran èxit. Aquell any, la sortida i arribada varen ser a Hamar i el recorregut passà per Lillehammer, Sjusjoen, Kongsvinger i Elverum. El 5 de juliol d'aquell any, a la reunió de la Federació Internacional d'Automobilisme a París, l'entitat va decidir d'integrar la prova al Mundial de Ral·lis de l'any següent, programant-la per als dies 15 a 18 de febrer. El ral·li tornà al calendari del WRC el 2009 (celebrat del 13 al 15 de febrer).

## Guanyadors

    A 31 de desembre de 2009
| Any | Edició | Pilot | Copilot | Cotxe | Camp. |
| 2006 | 21st Rally Norway | Henning Solberg | Cato Menkerud | Peugeot 307 WRC | |
| 2007 | 22nd Rally Norway | Mikko Hirvonen | Jarmo Lehtinen | Ford Focus RS WRC 08 | WRC |
| 2008 | No disputat | No disputat | No disputat | No disputat | No disputat |
| 2009 | 23rd Rally Norway | Sébastien Loeb | Daniel Elena | Citroën C4 WRC 09 | WRC |

## Enllaços externs

* Web oficial del Ral·li de Noruega (anglès)
# Konyaïta

La konyaïta és un mineral de la classe dels sulfats. Rep el seu nom de la zona on va ser descoberta, a la regió d'Anatòlia Central, Turquia.

## Característiques

La konyaïta és un sulfat de fórmula química Na₂Mg(SO₄)₂·5H₂O. Cristal·litza en el sistema monoclínic. La seva duresa a l'escala de Mohs és 2,5. Es tracta d'un mineral soluble en aigua que es presenta com un component de les eflorescències de la sal en sòls salins, format entre 30 °C i 50 °C per evaporació d'aigües subterrànies i superficials. És una espècie relacionada amb el grup de la picromerita.
Segons la classificació de Nickel-Strunz, la konyaïta pertany a «07.C - Sulfats (selenats, etc.) sense anions addicionals, amb H₂O, amb cations de mida mitjana i grans» juntament amb els següents minerals: krausita, tamarugita, kalinita, mendozita, lonecreekita, alum-(K), alum-(Na), tschermigita, lanmuchangita, voltaïta, zincovoltaïta, pertlikita, amoniomagnesiovoltaïta, kröhnkita, ferrinatrita, goldichita, löweïta, blödita, niquelblödita, changoïta, zincblödita, leonita, mereiterita, boussingaultita, cianocroïta, mohrita, niquelboussingaultita, picromerita, polihalita, leightonita, amarillita i wattevil·lita.

## Formació i jaciments

Va ser descoberta a Cakmak, a dins de la conca del Great Konya, a la província de Konya (Anatòlia Central, Turquia). També ha estat descrita a altres països europeus, a Austràlia i els Estats Units. Als territoris de parla catalana ha estat trobada a les illes Balears, concretament a la Cova del Pas de Vallgornera, a Llucmajor (Mallorca).

## Referències

* ↑ «Konyaite» (en anglès). Mindat. [Consulta: 30 juliol 2017].
# Konversation

Konversation és un client d'IRC per l'escriptori KDE. Actualment està mantingut pel mòdul extragear, que significa que és independent al cicle de llançaments de KDE. Té interessants característiques com el suport multi servidor, IPv6, SSL i UTF-8, a més es poden fer scripts mitjançant el terminal.

## Algunes característiques

* Integració amb Konsole (fent ús de la tecnologia KParts)
* Integració amb KAddressbook
* Possibilitat de tenir temes als icones
* Sistema d'àlies pels scripts
* OSD
* Marcadors per canals i servidors
* Suport Blowfish
* Suport IPv6
* UTF-8
* Interessants scripts, per exemple per fer cerques a Google

## Enllaços externs

* Web de Konversation
* KManual de Konversation
* Konversation al BerliOS Arxivat 2005-08-29 a Wayback Machine.